Dit sluit onderwerpe soos die Heilige Gees se rol in gebed, gebed in moeilike tye, hindernisse in gebed, hoe om vir ander te bid en die vreugde van gebed. Elke dag open met 'n gebed en word met 'n inspirerende gebed afgesluit.
Kragtige denke vir elke dag voorsien jou van lewensveranderende waarhede direk uit God se Woord wat jy deel kan maak van jou gedagtes en elke dag van die jaar oor jou lewe kan verklaar. Oordink hierdie waarhede deur die loop van jou dag en jy sal meer positief begin dink, praat, optree en selfs voel, namate jy kies om jou lewe elke dag te geniet.
Joyce Meyer is een van die wêreld se voorste predikers en is 'n kenner op verskeie gebiede wat fokus op emosies, houdings en gemoedstoestande. Sy het ongeveer 'n honderd boeke geskryf wat in meer as 'n honderd tale vertaal is. Joyce borg ook Hand of Hope, 'n welsynsorganisasie wat fondse skenk aan weeshuise en mediese sorg bied vir minder bevoorregtes. Haar topverkopers sluit in Waag dit al is jy bang, Die stryd in jou gedagtes en Herbedraad jou denke.
Jy sien dit aan jou buitekant. Jou hare word grys en yl, jou middellyn sit uit en jou knieë begin kraak. Jy wil dikwels eerder tuis bly as om saam met die jongeres te gaan jol. Maar dit beteken nie dat jy vergeet het hoe om 'n goeie tyd te geniet nie!
Die belangrikste is om te besef jou lewe het betekenis, ongeag jou ouderdom. Die beste manier om ouer te word is met 'n gesonde dosis humor, want lag maak gesond. Lag help vir 'n magdom klagtes en skete. Lag hou jou fiks - emosioneel en liggaamlik.
Dit is die doel van Oudword IS NIE VIR SISSIES NIE. Bly jonk van gees met die humor, wysheid en inspirasie wat jy hier kry. Dan draf jy die veranderinge wat saam met die ouderdom kom, sommer lag-lag kaf, of jy nou 60, 70 of 80 is. Vergeet van die grys hare en die skete en vier oudword met 'n breë glimlag en 'n vonkeling in die oog.
Vul die “aan”- en “van”-gedeeltes voor op die boek in en jy het 'n spesiale geskenk wat iemand weer en weer sal lees!
Jesus se woorde staan vir altyd vas - van die dag toe Hy dit gesê het en dit in die Evangelies opgeneem is, tot vandag toe. En dit is hierdie rotsvaste vertroosting, raad en aanmoediging wat Carolyn Larsen vir vandag se vrou verwoord in Jesus se woorde vir vroue .
Carolyn Larsen wys in Jesus se woorde vir vroue se 366 dagstukke hoe Jesus se woorde op elke aspek van 'n vrou se lewe van toepassing is, onder andere: verhoudings met ander, vergifnis, bepaling van prioriteite, hantering van kritiek, en finansies. Elke dagstuk het 'n teksvers uit die Nuwe Lewende Vertaling en 'n kort oordenking, asook 'n “Leef dit”-afsluiting in die vorm van 'n gebed of inspirerende aanhaling.
In Met 'n lied in die hart wys Marietjie Joubert jou op die één ding wat jy elke dag broodnodig het om ware vrede en lewensvreugde te ervaar: Tyd by Jesus se voete. As jy by sy voete sit, sal Hy jou siel verkwik en jou las verlig; Hy sal vir jou nuwe hoop en inspirasie gee. Jy sal nuwe energie kry om elke dag met 'n lied in jou hart sy hande en voete in die wêreld te wees, om sy omgee-hart uit te leef en ewige seëninge ontvang.
'n Bemoedigende woord op die regte oomblik kan jou hele dag verander. Stil oomblikke met God - vir jong vroue is 'n ryk dagboek propvol kort, inspirerende gedagtes om jou siel te verkwik en met vreugde te vul.
Die 366 verrykende oordenkings deur Amanda Cowles is ideaal om te lees terwyl jy jou oggendkoffie drink, iewers sit en wag of enige geleentheid wat jy het om 'n kort tydjie die beste te benut. Geniet die voortreflike illustrasies deur Amylee Weeks terwyl jy nadink oor elke dag se kort oordenking en Skrifgedeelte. Die kragtige daaglikse oordenkings sal jou help op jou reis na 'n lewe gevul met liefde, vreugde en God se genade.
Verryk jou geestelike reis en ontdek presies hoe lief God jou het wanneer jy elke dag 'n stil oomblik saam met God deurbring.
Van 'n vrou word in vandag se wêreld baie verwag. Ons is ma's, beroepsvroue, huweliksmaats, vriendinne én steunpilare. Hierdie dagstukkieboek is vir elke vrou wat maar alte goed weet dit is nie altyd so maklik nie. In die boek, deel bekende vroue boodskappe van hoop. Hulle wil jou herinner dat jy nie alleen is nie, dat jy nie skaam hoef te voel wanneer die lewe jou oorweldig nie, en dat jy altyd maar kan vashou aan dié wete: Jou hemelse Vader ken jou.
Vandat ons ons oë oopmaak in die oggend totdat ons dit toemaak in die aand, is die lewe 'n dolle gejaag. Dit is dus geen wonder dat ons soms uitÂ-geput en totaal oorweldig voel en wonder hoe ons deur die volgende dag gaan kom nie.
Omvou deur genade motiveer vroue om tot God te nader en die vrede van 'n toegewyde en standÂ-houdende geloof te leer ken. Die 366 kort maar kragtige oordenÂ-kings spesiaal vir vroue op alle vlakke van die sameleÂ-wing, sal jou uitkyk op jou dag verander en jou die inspirasie gee wat jy so nodig het! Dalene Reyburn gesels in hierdie volkleur-dagboek oor temas soos gesindheid, verÂ-genoegdÂ-heid, bemoediging, geloof, genade, hoop, vrede, gebed, verhoudings en geestelike groei.
Dalene Reyburn is 'n skrywer en spreker en deel weekliks oordenkings op dalenereyburn.com. Sy het 'n meestersgraad in toegepaste taalstudies en was 'n hoërskoolonderwyseres voordat sy voltyds ma, skrywer en spreker geword het. Sy en haar man, Murray, en hulle twee seuns woon in Pretoria.
Soms sien jy nie eers vir God in jou prentjie raak nie, maar as jy mooi dink, besef jy dat Hy nog altyd net goed was vir jou.
In hierdie dagboek het 52 vroue oor 'n breë spektrum - skrywers, dominees, sangeresse, motiveringsprekers - bymekaargekom om vir jou te vertel van die buitengewone dinge wat God in húlle lewens gedoen het.